EkBass/fiwiki-20250220-pages-articles huggingface dataset:
Akaan helluntaiseurakunta

Akaan helluntaiseurakunta on vuonna 1928 perustettu akaalainen helluntaiseurakunta. Seurakunnan pastori on Pentti Kapanen. Seurakunnan toimitilat sijaitsevat Akaan keskustassa Sairaalantiellä. Seurakunta kuuluu Suomen Helluntaikirkko -kirkkokuntaan. Seurakunnan toimintaan kuuluvat jumalanpalvelusten ja Sanan ja rukouksen iltojen lisäksi lapsi- ja nuorisotyö, kuoro, Seurakuntaviesti-lehti, vankilatyö sekä lähetystyö Ugandassa ja Laosissa. Akaan helluntaiseurakunnan yhteydessä toimii Royal Rangers- partiojärjestö. == Historia == Helluntaiherätys saapui Toijalaan 1920-luvulla. Toijalalainen Aarne Ylppö aloitti kokoustoiminnan Toijalassa rautatieläisten tuvalla. Vuonna 1920 Toijalassa vierailivat saarnaajat Eino Heinonen ja Eino Jussila. Vuonna 1921 Ylppö sai toimen Konnunsuon vankilanopettajana ja työtä Toijalassa jatkoi Yrjö Heinonen Ensimmäinen kastejuhla pidettiin vuonna 1921.Seurakunta perustettiin Toijalaan 15. tammikuuta 1928. Seurakunta on näin ollen yksi vanhimmista suomalaisista helluntaiseurakunnista. Vuonna 1979 Toijalan ja Hyvinkään seurakunnat lähettivät Rauni Jääskeläisen Intiaan. Vuonna 2017 Toijalan helluntaiseurakunta liittyi Suomen Helluntaikirkko- kirkkokuntaan. Nykyisin seurakunta toimii nimellä Akaan helluntaiseurakunta. == Rukoushuone == Sotien jälkeen seurakunnan jäsenmäärä kasvoi ja ajatus oman rukoushuoneen rakentamisesta sai alkunsa. Rukoushuone rakennettiin vuosina 1950–1951 Aarne Ylpön lahjoittamalle Tienristi-tontille. Rukoushuone vihittiin käyttöön 15. heinäkuuta 1951. Rukoushuonetta on saneerattu vuosien varrella useaan otteeseen. == Saarnaajat == Saarnaajina ja pastoreina Toijalan helluntaiseurakunnassa saarnaaajina ja pastoreina ovat toimineet ovat toimineet ennen sotia Väinö Saukkonen ja sotien jälkeen Jaakko Heinonen, Kaarlo Toivio, Toivo Viitala, Uuno Laakso, Erkki Jääskeläinen, Sakari Närhi, Pentti Haapaniemi, Esa Tasanen, Jouko Koski, Reino Tanner, Harri Johansson ja Juhani Kolehmainen. == Katso myös == * Luettelo Suomen helluntaiseurakunnista * Helluntaiherätys Suomessa * Suomen Helluntaikirkko == Lähteet == Luokka:Akaan seurakunnat Luokka:Suomen helluntaiseurakunnat
Mäntyharjun helluntaiseurakunta

Mäntyharjun helluntaiseurakunta on vuonna 1928 perustettu mäntyharjulainen helluntaiseurakunta. Seurakunnan pastori on Eemil Karttunen. Seurakunnan toimitilat sijaitsevat Mäntyharjun keskustassa Pyhävedentiellä. Seurakunnan toimintaan kuuluvat jumalanpalvelusten ja rukouskokousten lisäksi nuoriso-, lapsi- ja kouluytyö sekä lähetystyö erityisesti Japanissa. Seurakunta järjestää lasten leiri toimintaa. == Historia == Helluntaiherätys levisi jo varhain Mäntyharjulle vuonna 1913. Mäntyharjulta nousi omia puhujia, muun muassa Artturi Ahonen ja Fabian Paakkari. 1920-luvulla Mäntyharjun työ kasvoi Vieno Laineen toiminnan kautta. Laineen työn keskipisteenä oli Mynttilä ja seurakunta järjestäytyi vuonna 1928. Myöhemmin seurakunnan nimi muutettiin Mäntyharjun helluntaiseurakunnaksi. Seurakunnan keskeisiksi vaikuttajiksi tulivat Hämäläisten veljekset, jotka osallistuivat paikallisina vaikuttajina monella tapaa työhön. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Mäntyharju Luokka:Suomen helluntaiseurakunnat
Miehikkälän helluntaiseurakunta

Miehikkälän helluntaiseurakunta on vuonna 1929 perustettu miehikkäläläinen helluntaiseurakunta. Seurakunnan puheenjohtaja on Matti Nurmela. Seurakunnan toimitilat sijaitsevat Miehikkälän keskustassa Keskustiellä. Seurakunnan toimintaan kuuluvat jumalanpalvelusten lisäksi sanan ja rukouksen illat, evankeliuminillat, erilaiset rukousillat ja -tilaisuudet, ehtoollisjuhla sekä laulu- ja hartaustuokiot palvelukodeissa ja sairaalassa. Toimintaan kuuluu lisäksi kesäleirit lapsille. Seurakunta tukee lisäksi vankilatyötä Venäjällä sekä lähetystyötä Thaimaassa. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Miehikkälä Luokka:Suomen helluntaiseurakunnat
Leo Insam

Leo Insam (6. helmikuuta 1975 Bolzano - 25. kesäkuuta 2023 Urtijëi, Etelä- Tiroli, Italia) oli italialainen jääkiekkoilija ja nelinkertainen Italian mestari. Hän oli peliipaikaltaan hyökkääjä ja kuului pitkään Italian maajoukkueen vakiokalustoon. Insam aloitti pääsarjauransa HC Val Gardenan joukkueessa kaudella 1992-1993. Debyyttikaudellaan hän pelasi vain kolme ottelua. Kahden vajaan kauden jälkeen Insam lähti ensimmäisen kerran Pohjois- Amerikan kaukaloihin. Hän pelasi kauden 1994-1995 Brittiläisen Kolumbian junioriliigassa Nanaimo Clippersin joukkueessa. Vuoden mittaisen Kanadan visiitin jälkeen hän palasi takaisin Val Gardenaan. Kaudelle 1996-1997 Insam siirtyi pelaamaan Itävaltaan Klagenfurtin joukkueeseen. Itävallan vuoden jälkeen Insam siirtyi pelaamaan Saksaan Düsseldorf EG:n joukkueeseen ja sieltä edelleen toiselle Pohjois-Amerikan vierailulle - tällä kertaa West Coast Hockey Leaguen Tucson Gila Monstersin joukkueeseen. Siellä hän ei tosin pelannut kuin neljä ottelua ennen paluutaan Düsseldorfiin loppukauden ajaksi. Kaudelle 1999-2000 Insam palasi Italiaan, tällä kertaa Asiagon joukkueeseen. Asiagon vuoden jälkeen Insam siirtyi pelaamaan Milanoon, jossa pelasi neljä kautta. Milanosta Insam siirtyi HC Bolzanoon seuraavan viiden kauden ajaksi. Syksyllä 2008 Insam teki vielä kahden vuoden sopimuksen Val Gardenaan ja päätti sen jälkeen uransa kevääseen 2010. Italian maajoukkuetta Insam edusti Olympiakisoissa 1994 ja 1998 sekä MM-turnauksissa 1995-2001. Hän pelasi vielä kuusi maaottelua keväällä 2004 mutta ei tullut valituksi lopulliseen MM- kisajoukkueeseen. ==Lähteet== Luokka:Italialaiset jääkiekkoilijat Luokka:Vuonna 1975 syntyneet Luokka:Vuonna 2023 kuolleet
Tietotekniikan käyttö

Tietotekniikan käyttö () on tietotekniikan käyttöä tavoitteellisen tehtävän suorittamiseen. Käyttö voi sisältää ohjelmiston ja tietokonelaitteiston suunnittelua ja kehitystä useisiin tarkoituksiin. Käyttö sisältää informaation järjestämistä, käsittelyä ja hallintaa. Tietotekniikkaa käytetään ja kehitetään muun muassa tietokonetekniikassa, ohjelmistotuotannossa, informaatiotekniikassa, tietojenkäsittelytieteessä ja tietojärjestelmätieteessä. == Etymologia == Ennen vuotta 1935 artimeettista laskentaa tekevään henkilöön viittattiin englanniksi nykyään tietokonetta tarkoittavalla termillä computer. Vuosien 1935 ja 1945 välillä termillä viitattiin koneeseen eikä henkilöön. Laskennan ja tietojenkäsittelyn termien kanssa on siten päällekkäisyyttä. == Katso myös == * Komputaatio * Kalkyyli * Simulointi * Tieto- ja viestintäteknologia == Lähteet ==
Bukovinan yliopisto

Bukovinan yliopisto () on pienehkö, vuonna 1995 perustettu ukrainalainen yliopisto, joka toimii Tšernivtsissä, Länsi-Ukrainassa. Yksityisrahoitteinen yliopisto antaa alempaan ja ylempään korkeakoulututkintoon johtavaa opetusta. Yliopistossa opiskelee noin 2 500 opiskelijaa. Bukovina on historiallinen alue, joka sijoittuu Itä-Karpaattien vuoriston ja läheisten tasankojen seudulle nykyisten Romanian (lähinnä Suceavan piirikunnan) ja Ukrainan Tšernivtsin alueilla. ==Lähteet== Luokka:Tšernivtsi Luokka:Ukrainan yliopistot ja korkeakoulut
Chin

Chin voi tarkoittaa seuraavia: ;Henkilöt * Camsek Chin (s. 1949), palaulainen poliitikko * Michael Lee-Chin (s. 1951), jamaikalainen liikemies ja sijoittaja * Unsuk Chin (s. 1961), eteläkorealainen säveltäjä * Chin Say Tay, Molly Tay (s. 1952), malesialainen uimari * Chin Peng (1924–2013), malesialainen poliitikko * Chin Yu-Fang (s. 1968), taiwanilainen taekwondoin ;Muut * Aksai Chin, kiistanalainen alue * chinit, myanmarilainen kansa * chin, Myanmarissa puhuttava kieli * Chin, Myanmarin osavaltio * Japanese chin, koirarotu * chin, japanin kielen pronomini.
Oscar Arpi

Oscar Adalrik Arpi (8. helmikuuta 1824 Börstil – 25. syyskuuta 1890 Uppsala) oli ruotsalainen kuoronjohtaja.Oscar A Arpi Svenskt biografiskt lexikon, viitattu 20.2.2024 Arpi valmistui filosofian maisteriksi Uppsalan yliopistosta vuonna 1854. Hän johti Allmänna Sången -kuoroa vuosina 1852–1871 ja Orphei Drängar -kuoroa vuosina 1853–1854. Hän toimi musiikinopettajana Uppsalan Katedralskolanissa vuosina 1855–1876. Vuonna 1867 Arpin johtama Allmänna Sången voitti ensimmäisen palkinnon kansainvälisessä mieskuorojen laulukilpailussa Pariisissa.Oscar Arpi Uppsala kyrkogårdar, viitattu 20.2.2024 Arpi valittiin Ruotsin kuninkaallisen musiikkiakatemian jäseneksi vuonna 1868. Hän sai Litteris et Artibus -mitalin.Musiker och sångare har störst chans att få Litteris et Artibus iMusiken 30.1.2021, viitattu 20.2.2024 Hän oli naimaton. == Lähteet == Luokka:Ruotsalaiset kuoronjohtajat Luokka:Vuonna 1824 syntyneet Luokka:Vuonna 1890 kuolleet Luokka:Litteris et Artibus -palkitut
H’ersonin kansainvälinen lentoasema

H’ersonin kansainvälinen lentoasema () on lentoasema, joka sijaitsee Hornostajivkan lähiössä H’ersonin lähellä, Ukrainassa. Ennen Venäjän hyökkäyssotaa säännöllistä liikennettä kentälle oli yhtiöillä Pegasus Airlines, SkyUp Airlines, Turkish Airlines ja Ukraine International Airlines. Venäjän asevoimat valtasi lentokentän H’ersonin taistelun päätteeksi osana laajempaa hyökkäystä Ukrainaan, mutta sen hallussa pitäminen osoittautui erittäin haastavaksi. Venäläisten vetäytymisen jäljiltä jäi miinakenttä ja valtava määrä aseita, ajoneuvoja ja kaatuneita sotilaita. Kuolleitten joukossa oli kaksi venäläistä kenraalia. == Lähteet == Kansainvälinen lentoasema Luokka:Lentotukikohdat Luokka:Ukrainan lentoasemat
Bukovinan lääketieteellinen valtionyliopisto

Bukovinan lääketieteellinen valtionyliopisto () on vuonna 1931 toimintansa aloittanut ukrainalainen yliopisto, joka sijaitsee Tšernivtsissä, Länsi- Ukrainassa. Yliopistoa käy noin 5 750 opiskelijaa (toisen lähteen mukaan noin 5 500). Ulkomailta on tullut noin 2 400 opiskelijaa; erityisen paljon on opiskelijoita Intiasta. Opetushenkilökuntaa on runsas 700. Toimintavuosiensa aikana yliopisto on toiminut useilla eri nimillä. Toiminta sai alkunsa Kiovan teollisen ja lääketieteellisen instituutin nimellä (Київський виробничо- медичний інститут; vuodet 1931-1936). Tämän jälkeen opetusta annettiin Kiovan 2. lääketieteellisen instituutin puitteissa (2-й Київський державний медичний інститут; 1936-1944). Seuraavaksi opinahjon nimenä olivat Tšernivtsin lääketieteellinen valtioninstituutti (Чернівецький державний медичний інститут; 1944-1997) ja Bukovinan lääketieteellinen valtionakatemia (Буковинська державна медична академія; 1997-2005). Nykyinen nimi yliopistolla on ollut vuodesta 2005. Bukovina on historiallinen alue, joka sijoittuu Itä- Karpaattien vuoriston ja läheisten tasankojen seudulle nykyisten Romanian (lähinnä Suceavan piirikunnan) ja Ukrainan Tšernivtsin alueilla. ==Lähteet== ==Aiheesta muualla== * BSMU today (bsmu.edu.ua) Luokka:Tšernivtsi Luokka:Ukrainan yliopistot ja korkeakoulut
Gnupa

Gnupa oli Tanskan kuningas 900-luvun alussa. Hän oli Olavi Röyhkeän poika ja kuului Olavin sukuun. Gnupa hallitsi yhdessä veljensä Gyrdin kanssa. Gnupaa seurasi valtaistuimelle hänen poikansa Sigtrygg Gnupasson. Gnupan vaimo Astrid pystytti Sigtryggin-riimukivet heidän pojalleen Sigtryggille. Gnupasta ja Gyrditä tiedetään Tanskan myöhemmän kuninkaan Sven II:n kirjoituksista ja Adam Bremeniläisen teoksista. Luokka:Tanskan kuninkaat
Tuohikotin helluntaiseurakunta

Tuohikotin helluntaiseurakunta on vuonna 1930 perustettu kouvolalainen helluntaiseurakunta. Seurakunnan puheenjohtaja on Kyösti Kylliäinen. Seurakunnan toimitilat sijaitsevat Tuohikotissa Alakylänraitilla. Seurakunnan toimintaan kuuluvat jumalanpalvelusten ja rukousiltojen järjestäminen. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Kouvolan seurakunnat Luokka:Suomen helluntaiseurakunnat
Haminan helluntaiseurakunta

Haminan helluntaiseurakunta on vuonna 1931 perustettu haminalainen helluntaiseurakunta. Seurakunnan puheenjohtaja on Esa Metsälä. Seurakunnan toimitilat sijaitsevat Haminan keskustassa Kadettikoulunkadulla. Seurakunnan toimintaan kuuluvat jumalanpalvelusten, rukouskokousten ja ylistyshetkien järjestäminen == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Haminan seurakunnat Luokka:Suomen helluntaiseurakunnat
Kiuruveden helluntaiseurakunta

Kiuruveden helluntaiseurakunta on vuonna 1931 perustettu kiuruveteläinen helluntaiseurakunta. Seurakunnan pastori on Ari Palmroth. Seurakunnan toimitilat sijaitsevat Kiuruveden keskustassa Nivankadulla. Seurakunta kuuluu Suomen Helluntaikirkko -kirkkokuntaan. Seurakunnan toimintaan kuuluvat jumalanpalvelusten ja Sanan ja rukouksen iltojen lisäksi lapsi- ja nuorisotyö, päihdetyö, musiikkitoiminta ja lähetystyö. Seurakunta pitää myös kahvilaa ja kirpputoria. == Historia == Seurakunnan perustamistilaisuus järjestettiin Herman Mähösen kodissa 1. helmikuuta 1931. Perustamistilaisuudessa seurakuntaan liittyi 19 uskoon tullutta ja kasteella käynyttä henkilöä. Seuraavina vuosina seurakunnan jäsenmäärä lisääntyi. Seurakunta kokoontui alkuun vuokratiloissa mutta myöhempinä vuosina hankittiin omat tilat. Seurakunnalla on ollut vuosikymmenten saatossa useampikin kokoontumistila. Nykyinen, arkkitehti Veikko Gröhnin suunnittelema rukoushuone vihittiin käyttöön 1983. == Toimitilat == Kiuruveden helluntaiseurakunnan rukoushuone on valmistunut vuonna 1982. Rukoushuoneen pinta-ala on 1 170 neliömetriä ja kirkkosalissa on istumapaikkoja 400 henkilölle. Rukoushuoneen suunnittelija on arkkitehti Veikko Gröhn. == Katso myös == * Luettelo Suomen helluntaiseurakunnista * Helluntaiherätys Suomessa * Suomen Helluntaikirkko == Lähteet == Luokka:Kiuruveden seurakunnat Luokka:Suomen helluntaiseurakunnat
Nokian helluntaiseurakunta

Nokian helluntaiseurakunta on vuonna 1931 perustettu nokialainen helluntaiseurakunta. Seurakunnan puheenjohtaja on Tarmo Valkama. Seurakunnan toimitilat sijaitsevat Nokian keskustassa Välimäenkadulla. Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö, Israel-työ, naisten kahvila, musiikkitoiminta, näytelmäkerho sekä lähetystyö. == Historia == Vapaakristillinen liike saapui Nokialle ensimmäisen kerran vuonna 1911. Järjestäytynyt helluntaiseurakunta perustettiin keväällä 1931. Vuonna 1935 Nokian helluntailaiset järjestäytyivät rukoushuoneyhdistys Eelimiksi. Vuoteen 1947 mennesssä seurakunnan jäsenmäärä kasvoi noin 90:een. Sotien jälkeisenä aikana helluntaiseurakunnan jäsenmäärä kasvoi runsaasti niin, että vuonna 1981 seurakuntaan kuului jo yli 300 jäsentä. Vuonna 1970 helluntaiseurakunta rakennutti toimintakeskuksekseen 550-paikkaisen rukoushuoneen. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Nokia (kaupunki) Luokka:Suomen helluntaiseurakunnat
Theodor Johannes Blomqvist

Theodor Johannes (Hannes) Blomqvist (27. lokakuuta 1865 Evo – 18. helmikuuta 1934 Tampere) oli suomalainen metsänhoitaja.Aikalaiskirja 1934Kuolleita, Aamulehti, 20.02.1934, nro 49, s. 3, Kansalliskirjaston digitaaliset aineistot Blomqvistin vanhemmat olivat filosofian tohtori, Evon metsäopiston johtaja Anton Gabriel Blomqvist ja Alfhild Ilmoni. Hän valmistui metsänhoitajaksi Evon metsäopistosta 1888 ja opiskeli Saksassa ja Skandinavian maissa 1891–1892 ja 1914. Blomqvist oli metsänjako- ja muissa töissä valtion metsissä 1893-1898. Hän oli Kankaanpään hoitoalueen metsänhoitajana vuodesta 1898, Oriveden hoitoalueen metsänhoitajana vuodesta 1909 ja Keski-Hämeen hoitoalueen metsänhoitajana 1923–1932. Blomqvist oli naimisissa vuodesta 1899 Anna Evi Maria Ingmanin kanssa. == Julkaisuja == Nimellä T. J. Blomqvist: * Några ord om skogsskötsel. Tavastehus 1894 * Forstliga plantskolor och kulturarbeten: i korthet beskrifna. G. W. Edlund, Helsingfors 1898, ilmestyi suomeksi nimellä Metsänhoidollisista taimitarhoista ja viljelystöistä: lyhyesti kerroiltu. Edlund, Helsinki 1898 * Hvad husbonden hörde och tänkte om skogar: prisbelönad skrift. Finska Forstförening, Helsingfors 1902, ilmestyi suomeksi nimellä Mitä isäntä kuuli ja ajatteli metsästä. Suomen metsänhoitoyhdistys, Hämeenlinna 1903 * Folkskolans skogsbok. Skrifter utgifna af Svenska folkskolans vänner, Häft 62. Helsingfors 1907, ilmestyi Eliel Wartiaisen suomentamana nimellä Kansakoulun metsäkirja. WSOY 1908, uusi painos nimellä Nuorison metsäkirja. WSOY 1914 == Lähteet == Luokka:Suomalaiset metsänhoitajat Luokka:Suomalaiset tietokirjailijat Luokka:Vuonna 1865 syntyneet Luokka:Vuonna 1934 kuolleet
ICT (täsmennyssivu)

ICT voi tarkoittaa seuraavia: * tieto- ja viestintäteknologia * International Campaign for Tibet * UTC+7 aikavyöhyke (Indochina Time) * Wichitan Dwight D. Eisenhower -lentokentän IATA-tunniste
Oulaisten helluntaiseurakunta

Oulaisten helluntaiseurakunta on vuonna 1931 perustettu oulaistelainen helluntaiseurakunta. Seurakunnan pastori on Harri J. Nurmi. Seurakunnan toimitilat sijaitsevat Oulaisten keskustassa Kaarikadulla. Seurakunnan toimintaan kuuluvat jumalanpalvelusten lisäksi rukousillat sekä päiväkokoukset. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Helluntaiseurakunta Luokka:Suomen helluntaiseurakunnat
Neasdenin temppeli

Neasdenin temppeli eli BAPS Shri Swaminarayan Mandir on Lontoossa Neasdenin kaupunginosassa Brentin kaupunkipiirissä sijaitseva hindutemppeli. Temppeli valmistui vuonna 1995, jolloin se oli maansa ensimmäinen kaikkia vastu shastra -perinteitä noudattava hindutemppeli. Temppeli edustaa Swaminarayan-liikkeen alaisuudessa toimivaa Bochasanwasi Akshar Purushottam Swaminarayan Sanstha (BAPS) -suuntausta. Se on omistettu hindujohtaja Swaminarayanille, jota yhteisö kunnioittaa jumalana. Ensimmäinen Lontoon Swaminarayan-temppeli perustettiin vuonna 1970 käytöstä poistettuun kristilliseen kirkkoon Islingtonissa. Ensimmäisen temppelin vihki käyttöön uskonnollinen johtaja Yogiji Maharaj, jonka seuraaja Pramukh Swami Maharaj tarvitsi yhteisölle suuremman temppelin. Yhteisö osti Neasdenin Meadow Garthissa sijainneen teollisuusalueen, johon he rakennuttivat uuden vuonna 1982 avatun temppelin. Pramukh Swami halusi rakennuttaa hindulaisten perinteiden mukaisen temppelin ja suunnitteli tekevänsä sen Meadow Garthin tontille, mutta arkkitehtien ja insinöörien mukaan tontti ei soveltunut siihen tilan puutteen vuoksi. Temppeliä vastapäätä sijaiseva varastorakennus tuli myyntiin vuonna 1990, minkä intialaiset arkkitehdit ja insinöörit katsoivat soveltuvan perinteisen hindutemppelin rakennuttamisalueeksi. Temppelin ulkokuori on rakennettu bulgarialaisesta hiekkakivestä. Sisätilojen marmori on maahantuotu Intiasta ja Italiasta. Materiaalit toimitettiin Intian Gujaratiin hindulaisten käsityöläisten työstettäviksi. Enimmillään hankkeen parissa työskenteli 1 562 gujaratilaista ja rajasthanilaista kivenveistäjää. Valmis kiviaines kuljetettiin Englantiin, jossa temppelin kokoaminen alkoi 12. kesäkuuta 1993. Temppelin parissa työskenteli noin sata täyspäiväistä ja yli tuhat osa- aikaista vapaaehtoistyöntekijää. Temppeli valmistui kahdessa ja puolessa vuodessa. Temppeli voitti vuonna 2007 ensimmäisen sijan kansallisessa Pride of Place -kilpailussa, jossa sai nimetä rakennuksen josta tunsi eniten ylpeyttä. Neasdenin temppelin viereinen tieosuus päätettiin vuonna 2020 uudelleennimetä Pramukh Swamin mukaan paikallisten vastustuksesta huolimatta, koska Brentin valtuusto katsoi sen olevan kansainvälinen maamerkki ja vaikuttaneen merkittävästi alueeseen. == Lähteet == Luokka:Lontoon rakennukset ja rakennelmat Luokka:Hindutemppelit Luokka:Uskonto Lontoossa
Pyhäjärven helluntaiseurakunta

Pyhäjärven helluntaiseurakunta on vuonna 1932 perustettu pyhäjärveläinen helluntaiseurakunta. Seurakunnan puheenjohtaja on Pertti Jauhiainen. Seurakunnan toimitilat sijaitsevat Pyhäjärven keskustassa Kellopolulla. Seurakunnan toimintaan kuuluvat jumalanpalvelusten ja evankelioimiskokousten lisäksi lapsi- ja nuorisotyötä. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Pyhäjärvi Luokka:Suomen helluntaiseurakunnat
Cantemirin piiri

Cantemirin piiri on hallintopiiri eteläisessä Moldovassa. Piirin hallintokeskus on Cantemir. Piirin pinta-ala on 870 neliökilometriä, ja väkiluku vuonna 2014 noin 52 115. == Lähteet == Luokka:Moldovan piirit
Bengt-Arne Wallin

Bengt-Arne Wallin (13. heinäkuuta 1926 Linköping – 23. marraskuuta 2015) oli ruotsalainen jazztrumpetisti, -flyygelitorvensoittaja ja -säveltäjä.Bengt-Arne Wallin poissa Jazzrytmit 11.12.2015, viitattu 20.2.2024 Wallin muutti 1950-luvun alussa Tukholmaan ja kehitti Jan Johanssonin, Lars Gullinin, Bengt Hallbergin ja Arne Domnéruksen tavoin omaperäistä, ruotsalaisesta kansanmusiikista vaikutteita ammentanutta jazztyyliä. Hän soitti muun muassa Malte Johnsonin, Seymour Österwallin, Arne Domnéruksen ja Harry Arnoldin kokoonpanoissa.Bengt-Arne Wallin är död SVT Nyheter 24.11.2015, viitattu 20.2.2024 Wallin sai vuonna 1962 Gyllene skivan -palkinnon albumista Old Folklore in Swedish Modern. Noin vuodesta 1970 lähtien hän keskittyi pääasiassa säveltämiseen ja sovittamiseen. Lisäksi hän opetti pitkään Tukholman kuninkaallisessa musiikkikorkeakoulussa. Wallin työskenteli jazzin lisäksi muun muassa iskelmän, lastenmusiikin ja musikaalien parissa.Bengt-Arne Wallin får Atterbergpriset Blekinge Läns Tidning 12.12.2007, viitattu 20.2.2024 Hän sävelsi paljon musiikkia big bandille ja lisäksi elokuvamusiikkia muun muassa elokuviin Chans (1962) ja Härifrån till Kim (1993). Wallinille myönnettiin Medaljen för tonkonstens främjande vuonna 2001, ja hänet valittiin Ruotsin säveltäjäliiton kunniajäseneksi vuonna 2003.Bengt- Arne Wallin har gått bort Föreningen svenska tonsättare, viitattu 20.2.2024 Hänelle myönnettiin Atterbergpriset vuonna 2007. == Lähteet == == Aiheesta muualla == * Luokka:Ruotsalaiset jazzmuusikot Luokka:Jazztrumpetistit Luokka:Ruotsalaiset säveltäjät Luokka:Elokuvasäveltäjät Luokka:Vuonna 1926 syntyneet Luokka:Vuonna 2015 kuolleet
Sensommar Filmfest

Sensommar Filmfest on Porin Reposaaressa vuosittain järjestettävä elokuvafestivaali. Sensommar Film Festival Ry järjesti festivaalin ensimmäisen kerran elokuussa 2023. Tapahtuman taustayhdistyksen perustivat vuonna 2022 elokuvatuottaja Severi Koivusalo, muotoilija Laura Asmala sekä kulttuurituottaja Anni Fahler. Elokuun viimeisenä viikonloppuna järjestettävän kaksikielisen festivaalin ohjelmisto on koottu kauniiden ja kaihoisien elokuvien ympärille. Festivaalin tavoitteena on koota yhteen elokuvataiteen ystäviä hyvästelemään kesää samana viikonloppuna kun rannikkoseudulla vietetään venetsialaisia. Festivaali järjestetään Selkämerellä Porin edustalla sijaitsevassa omaleimaisessa Reposaaren saaristolaiskylässä. Päätapahtumapaikkana toimii Vapaapalokunnan vuonna 1901 rakennettu juhlatalo ja toisena näytöspaikkana Reposaaren Kivikoulun juhlasali. Sensommar Filmfest on kaksikielinen elokuvafestivaali, jonka ohjelmisto koostuu klassikoista, kotimaisten uutuuksien ennakkonäytöksistä, moderneista klassikoista, arkistojen helmistä sekä kiinnostavimmista festivaalimenestyjistä tuoreeltaan Cannesin ja Berliinin elokuvajuhlilta. Ensimmäisen vuoden ohjelmistossa nähtiin Suomen ennakkonäytökset elokuvista Past Lives, Pot-Au-Feu, Neljä pientä aikuista ja Pelle Hermanni & Hypnotisoija sekä muun muassa erikoisnäytös Reposaaressa 1980-luvulla kuvatusta Hollywood-elokuvasta White Nights. Festivaalille myönnettiin Taiken alueellinen taidepalkinto marraskuussa 2023 sekä Porin Nuorkauppakamarin Porilainen maineteko -kunniamaininta joulukuussa 2023. == Lähteet == ==Aiheesta muualla== *Sensommar Filmfest Luokka:Suomalaiset elokuvajuhlat Luokka:Porin tapahtumat
Lievestuoreen helluntaiseurakunta

Lievestuoreen helluntaiseurakunta on vuonna 1933 perustettu laukaalainen helluntaiseurakunta. Seurakunnan puheenjohtaja on Matti Hyyryläinen. Seurakunnan toimitilat sijaitsevat Lievestuoreen keskustassa Hohontiellä. Seurakunnan toimintaan kuuluvat jumalanpalvelusten ja Sanan ja rukouksen iltojen lisäksi lapsi- ja nuorisotyö sekä lähetystyö Turkissa. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Helluntaiseurakunta Luokka:Suomen helluntaiseurakunnat
Teleradio-Moldova

Teleradio-Moldova on Moldovan valtion omistama yleisradioyhtiö. Yhtiön päämaja sijaitsee Chișinăussa. Yhtiö on Euroopan yleisradiounionin jäsen. == Historia ja organisaatio == Teleradio-Moldova jäljittää historiansa vuoteen 1940, kun toiminta aloitettiin Moldovan SNT:ssa radion välityksellä. Televisiolähetykset aloitettiin vuonna 1958. Aluksi ohjelmaa lähetettiin vain 2–3 tuntia vuorokaudessa. Ympärivuorokautiset lähetykset aloitettiin vasta vuonna 2007. Virallisesti yleisradioyhtiöksi Teradio-Moldova muutettiin vuonna 2003. Kommunistien ollessa vallassa yhtiö oli käytännössä puolueen äänitorvi ja propagandakanava. Sittemmin uutisointi on muuttunut puolueettomammaksi, jossa on auttanut mm. saksalainen Deutsche Welle ja Euroopan neuvosto. Yhtiön alaisuudessa toimii myös vuonna 2017 perustettu jatkuvan oppimisen keskus, jonka vastuulla on yhtiön palveluksessa olevien toimittajien ammattitaidon kehittämisestä. Yhtiön toiminnasta vastaa toimitusjohtaja, jonka nimittää virkaansa Moldovan parlamentin enemmistö. Marraskuusta 2021 lähtien toimitusjohtajana on toiminut Vlad Țurcanu. == Kanavat == === Televisio === Logo Kanava Aihealueet Lähde Moldova 1 yleiskanava Moldova 2 toissijainen yleiskanava, keskittyy viihteeseen ja urheiluun === Radio === Logo Kanava Aihealueet Lähde Radio Moldova yleiskanava Radio Moldova Tineret nuoriso Radio Moldova Muzical musiikki ja konsertit == Lähteet == *
Myrskyluodon Maija (vuoden 2017 musikaali)

Myrskyluodon Maija on 1800-luvun Ahvenanmaalle sijoittuva Anni Blomqvistin Myrskyluoto-kirjasarjaan perustuva musikaali, jonka kantaesitys oli 24. elokuuta 2017 Helsingin kaupunginteatterissa. Musikaali oli suurtuotanto, jolla juhlistettiin samanaikaisesti 50-vuotiasta Helsingin kaupunginteatterin teatteritaloa sekä Suomen 100-vuotista itsenäisyyttä. Esityksen musiikista vastasi Lasse Mårtenson, joka oli säveltänyt musiikin myös vuonna 1976 esitettyyn Myrskyluodon Maija televisiosarjaan. Mårtenson kuoli ennen musikaalin kantaesitystä. Laulujen sanoituksesta vastasi laulaja-lauluntekijä Maija Vilkkumaa. Kantaesityksen ohjasi Kari Rentola. Musikaali oli Helsingin kaupunginteatterin vuoden 2017 katsotuin esitys, keräten 65 924 katsojaa. Helsingin Sanomat antoi musikaalille arvostelussaan kaksi tähteä, todeten sen olevan sekavista aineksista koostettu esitys, joka kärsi näkemyksen hajanaisuudesta. Laura Alajääsken karisma ja ääni sai kuitenkin arviossa kehuja. Musikaalin viimeinen esitys nähtiin Helsingin kaupunginteatterissa 28. huhtikuuta 2018. Myrskyluodon Maijan vuoden 1991 musikaaliversiossa Jannen roolin näytellyt Matti Rasila näytteli vuoden 2017 musikaalissa Vanhan Ollen roolin. == Rooleissa == == Katso myös == * Myrskyluodon Maija, vuoden 1991 musikaali * Myrskyluodon Maija, vuoden 1976 televisiosarja * Myrskyluodon Maija, vuoden 2024 elokuva == Lähteet == * === Viitteet === Luokka:Suomalaiset musikaalit‎
John Lilley

John Lilley (s. 3. elokuuta 1972 Wakefield, Massachusetts on uransa päättänyt yhdysvaltalainen jääkiekkoilija. Hän on Winnipeg Jetsin 7. kierroksen varaus vuodelta 1990. NHL:ssa Lilley pelasi Anaheim Mighty Ducksin joukkueessa kolmella kaudella 23 ottelussa joissa teki pisteet 3+8. Muutoin hän pelasi farmisarjoissa sekä Saksan DEL-liigassa. == Ura == Lilley pelasi yhden kauden Bostonin yliopiston joukkueessa ja siirtyi sitten Kanadan puolelle WHL-liigaan Seattle Thunderbirdsin joukkueeseen. Yhden WHL-kauden jälkeen hän siirtyi NHL:aan Anaheimin joukkueeseen. Tulokaskaudellaan 1993-1994 Lilley pelasi 13 NHL-ottelua ja kolme ottelua AHL:ssa. Seuraavalla kaudella Lilley pelasi pääosin farmijoukkue San Diegossa ja NHL-otteluita kertyi vain yhdeksän kappaletta. Viimeisellä sopimuskaudellaan 1995-1996 Lilley mahtui Mighty Ducksin kokoonpanoon vain yhdessä ottelussa kauden muutoin kuluessa IHL:n Los Angeles Ducksin ja AHL:n Baltimore Banditsin riveissä. Tämän jälkeen häntä ei enää NHL:ssa nähty. Kaudella 1996-1997 Lilley pelasi yhden ottelun IHL:n Detroit Vipersissa ja yhden ottelun AHL:n Rochester Americansissa ennen siirtoaan Boston Bruinsin AHL-farmijoukkue Providence Bruinsiin, jossa pelejä kertyi 63 kappaletta. Kaudelle 1997-1998 Lilley siirtyi Saksan DEL-liigaan Düsseldorfin joukkueeseen yksivuotisella sopimuksella. 44 ottelussa hån teki yhdeksän maalia ja 23 pistettä. Seuraavan kauden Lilley aloitti Kassel Huskiesin joukkuessa, josta siirtyi 18 pelin jälkeen Schwenningeniin. Lilley pelasi Schwenningenissä myös kauden 1999-2000 ennen palaamistaan Pohjois- Amerikkaan. Siellä pelipaikka löytyi länsirannkikon WCHL-sarjasta Long Beach Ice Dogsin joukkueesta, jossa hän pelasi kahden kauden aikana 113 ottelua. Lilley lopetti uransa kevääseen 2002. === Maajoukkue === Vuodenvaihteessa 1991-1992 Lilley edusti Yhdysvaltoja alle 20-vuotiainen MM-turnauksessa ollen joukkueensa toiseksi paras pistemies yhdessä kahden muun pelaajan kanssa. 1994 Lilley oli mukana Yhdysvaltain joukkueessa sekä Olympiaturnauksessa että kevään MM-kisoissa. Viimeiset maaottelunsa Lilley pelasi vuonna 1999 MM- karsintaturnauksessa. ==Lähteet== Luokka:Yhdysvaltalaiset jääkiekkoilijat Luokka:Vuonna 1972 syntyneet Luokka:Elävät henkilöt
Thierry Escaich

Thierry Escaich (s. 8. toukokuuta 1965 Nogent-sur-Marne) on ranskalainen säveltäjä ja urkuri.Thierry Escaich AllMusic, viitattu 20.2.2024 Escaich opiskeli Pariisin konservatoriossa urkujensoittoa, sävellystä ja improvisointia voittaen kahdeksan ensipalkintoa. Hänet nimitettiin vuonna 1996 Pariisin Saint-Étienne-du-Mont -kirkon urkuriksi. Urkurina hänet tunnetaan improvisointikyvyistään. Vuonna 1992 Escaich aloitti opettamisen Pariisin konservatoriossa.Thierry Escaich Wise Music Classical, viitattu 20.2.2024 Escaichin teoksia ovat esittäneet muiden muassa Trio Wanderer, Olivier Latry, Kun-woo Paik, Renaud ja Gautier Capuçon sekä lukuisat sinfoniaorkesterit eri maissa. Hänen keskeisten teostensa joukossa ovat muiden muassa sinfonia nro 1 ("Kyrie d'une messe imaginaire", 1992) sekä urkukonsertot nro 1 (1995) ja 2 (2006). Escaichin ensimmäinen ooppera Claude (libretto: Robert Badinter) kantaesitettiin maaliskuussa 2013 Lyonin oopperassa. Escaich sai Victoires de la musique -palkinnot vuosina 2003, 2006, 2011 ja 2017.Thierry ESCAICH Billaudot, viitattu 20.2.2024 Lisäksi hänelle on myönnetty muun muassa SACEM:n Grand Prix de la Musique Symphonique (2004). Vuonna 2013 Escaich valittiin Académie des Beaux-Arts'n jäseneksi. == Lähteet == Luokka:Ranskalaiset säveltäjät Luokka:Ranskalaiset oopperasäveltäjät Luokka:Ranskalaiset urkurit Luokka:Vuonna 1965 syntyneet Luokka:Elävät henkilöt
Olavi Röyhkeä

Olavi Röyhkeä oli Olavin sukuun kuulunut Tanskassa hallinnut kuningas, joka hallitsi 900-luvun alussa. Hänen hallituskaudestaan tiedetään hyvin vähän, koska hänen ajaltaan ei ole juurikaan tekstilähteitä. Hän kaappasi vallan edeltäjältään Helgeltä, jota pidetään Olavin suvun suorana edeltäjänä. Olavi tuli todennäköisesti Ruotsista. Hänellä oli kaksi poikaa Gyrd ja Gnupa. Olavilla on erilaisia nimimuotoja; Olaf/Olav (tanska), Olof the brash, (englanti), Olof den bryske (ruotsi), Olaph (latina). == Katso myös == * Luettelo varhaisista Tanskan hallitsijoista Luokka:Tanskan kuninkaat
The Tower (kappale)

The Tower () on puolalaisen laulajan Lunan esittämä kappale, joka julkaistiin 19. helmikuuta 2024. Luna edustaa kappaleella Puolaa vuoden 2024 Eurovision laulukilpailussa Malmössä. == Listasijoitukset == Lista Sija (Polish Airplay Top 100) 52 (Polish Streaming Top 100) 85 == Lähteet == Luokka:Puolan euroviisuedustuskappaleet Luokka:Vuoden 2024 euroviisuedustuskappaleet
G-duuriasteikko

G-duuriasteikko on g-sävelestä alkava sävelasteikko, johon kuuluvat sävelet g, a, h, c, d, e, fis ja g. G-duurin rinnakkaissävellaji on e-molli ja muunnossävellaji g-molli. G-duuria käytetään paljon populaarimusiikissa sen helppouden ja ergonomisuuden vuoksi. == G-duurin sävelille rakennettuja sointuja == I ii iii IV V vi vii° G Am Bm C D Em F♯° ==G-duurin etumerkintä eri nuottiavaimilla== ===Neljällä yleisimmällä avaimella=== { ew Staff \with{ \magnifyStaff #3/2 } << \time 4/16 \override Score.TimeSignature #'stencil = ##f { \clef treble \key g \major s16 \clef alto \key g \major s16 \clef tenor \key g \major s16 \clef bass \key g \major s16 } >> } Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. G-duurin etumerkit kirjoitetaan niille ylläolevin tavoin.https://mymusictheory.com/more-music-theory-topics/key-signatures- chart/ == Tunnettuja teoksia G-duurissa == * Wolfgang Amadeus Mozart – Eine kleine Nachtmusik * Claude Debussy – Pianotrio g-duuri * Johannes Brahms – Jousikvintetti no. 2 * Ramage – Ya Lil (Al Anisa Farah) == Lähteet == Luokka:Sävelasteikot
Aigition

Aigition (, ) oli antiikin aikainen kaupunki ja kaupunkivaltio (polis) Aitoliassa Kreikassa. Se sijaitsi nykyisen Dorídan kunnan alueella lähellä nykyistä Aigítion kylää. == Maantiede == Aigitionin kaupunki sijaitsi Aitolia Epiktetoksessa lähellä Ozolian Lokriin rajaa. Se oli rakennettu vuorten keskelle noin 80 stadioninmitan päähän merestä. Seutu oli aitolialaisen apodotien (Apodotai) heimon aluetta.Thukydides: Peloponnesolaissota 3.97. Kaupunki sijaitsi noin kilometrin länteen nykyisestä Aigítiosta. Se jakaantui kahteen osaan, linnoitettuun asutukseen ja kukkulan huipulla olleeseen linnoitettuun akropoliihin. == Historia == Aigitionin kaupunki oli olemassa ainakin klassisella ja hellenistisellä kaudella. Se tunnetaan historiassa pelkästään Thukydideeltä, joka kertoo, että ateenalaiset hyökkäsivät sinne Demostheneen johdolla vuonna 426 eaa. ja kärsivät tappion aitolialaisille. Kaupungin lähellä sijaitseva nykyinen Aigítion kylä on nimetty antiikin aikaisen kaupungin mukaan. Kylän alkuperäinen nimi oli vuoteen 1927 saakka Stroúza. == Rakennukset ja löydökset == Thukydideen kuvauksen perusteella kaupunki on ollut suhteellisen pieni linnoitettu asutus. Kaupunginmuureista on säilynyt osia erityisesti niiden pohjois-, länsi- ja eteläsivulta. Myös akropoliin muuria on säilynyt, parhaimmillaan lähes 3,5 metrin korkeudelta sen eteläsivulla. Muurit oli tehty osaksi suorakulmaisista ja osaksi monikulmaisista kivistä. Löytöihin lukeutuu myös muun muassa vesisäiliöiksi tulkittuja rakennelmia. == Lähteet == Luokka:Aitolian kaupungit Luokka:Dorída
Fola

Fola (, ) oli antiikin aikainen kaupunki ja kaupunkivaltio (polis) Aitoliassa Kreikassa. Sen tarkkaa sijaintia ei tunneta. Myöskään Folan historiasta ei tiedetä juuri mitään. Kaupunki on luetteloitu nykytutkimuksessa klassisen kauden polisten eli itsenäisten kaupunkivaltioiden joukkoon, mutta sen todellinen asema vielä tuolloin tunnetaan huonosti. Se oli polis varmuudella hellenistisellä kaudella. Kaupungin kansalaisesta käytettiin etnonyymejä Folaieus (), Folantios () tai Folās (). Kaupungin nimi ei esiinny antiikin lähteissä sellaisenaan, vaan se on päätelty etnonyymistä. == Lähteet == Luokka:Aitolian kaupungit
Fylea

Fylea (, ) oli antiikin aikainen kaupunki ja kaupunkivaltio (polis) Aitoliassa Kreikassa. Sen tarkkaa sijaintia ei tunneta. Myöskään Fylean historiasta ei tiedetä mitään. Vaikka kaupunki on luetteloitu nykytutkimuksessa klassisen kauden polisten eli itsenäisten kaupunkivaltioiden joukkoon, sen todellinen asema tunnetaan kuitenkin huonosti. Luettelointi perustuu pelkästään siihen, että eräs piirtokirjoitus mainitsee Fylealla olleen 300-luvulla eaa. theorodokos Epidauroksesta tulleiden theoroi-lähettiläiden vastaannottamiseksi. == Lähteet == Luokka:Aitolian kaupungit
Halikyrna

Halikyrna (, myös Halikarna, ; ) oli antiikin aikainen kaupunki ja kaupunkivaltio (polis) Aitoliassa Kreikassa. Se sijaitsi nykyisen Mesolóngin kunnan alueella lähellä nykyisiä Ágios Thomásin ja Archaía Alíkarnan kyliä. == Maantiede == Halikyrnan kaupunki sijaitsi Aitoliassa Kalydonin ja Pleuronin välissä jonkin verran sisämaahan rannikosta.Pseudo-Skylaks: Periplus 35; Strabon: Geografika 10.2.21. Kalydon sijaitsi kaupungista noin 4,5 kilometriä itäkaakkoon ja Pleuron noin 7,5 kilometriä länsiluoteeseen. Halikyrnan arkeologinen alue sijaitsee koilliseen Ágios Thomásin kylästä ja lounaaseen Archaía Alíkarnan kylästä, heti A5-valtatien pohjoispuolella. Kaupungin akropoliina eli yläkaupunkina ja linnavuorena toimi kukkula, joka oli Arakynthos-vuoren viimeisiä ulokkeita. Kukkulan nykyinen nimi on Chília Spítia (”Tuhat taloa”). Alakaupunki levittäytyi kukkulalta tasangolle etelään ja lounaaseen päin. Halikyrnan kaupunkivaltion hallussa ollen alueen kooksi on arvioitu alle 100 neliökilometriä ja ehkä jopa alle 25 neliökilometriä. == Historia == Halikyrnan kaupunki on ollut olemassa ainakin arkaaiselta roomalaiselle kaudelle. Paikalla on kuitenkin ollut asutusta jo viimeistään protogeometrisella kaudella. Halikyrnan vaiheista ei tiedetä antiikin lähteistä juuri mitään. Pseudo-Skylaks mainitsee sen kaupungiksi, kun taas Strabon kutsuu sitä ensimmäisellä vuosisadalla jaa. kyläksi. Toisaalta paikka vaikuttaa kukoistaneen 100-luvulla jaa., sillä se sijaitsi Patrain ja Nikopoliin välisellä tiellä. Nykyinen Archaía Alíkarnan (”Antiikin Halikarna”) kylä on ottanut nimensä antiikin aikaisesta kaupungista. Halikyrnan arkeologisia kaivauksia on suoritettu vuodesta 2011 lähtien. == Rakennukset ja löydökset == Kaupungin paikalta on löydetty linnoitetun asutuksen jäänteitä. Muurit, joita on säilynyt vain huonosti, suojasivat kaupunkikukkulaa ja sulkivat sisäänsä ovaalinmuotoisen alueen. Kaupungin paikalla on myös joitakin rakennusten ja tukimuurien jäänteitä. Kaupungissa on ollut ruutuasemakaava, jossa itä-länsisuuntaisen pääkadun leveys oli noin 5,2 metriä. Sen kanssa ristesivät kapeammat, noin 4,5 metriä leveät kadut noin 32 metrin välein. Ágios Thomásin kylästä on löydetty roomalaisen kylpylän jäänteet. Rakennus tuhoutui vuoden 551 maanjäristyksessä. Löytöihin lukeutuu myös hautoja, jotka ajoittuvat 700-luvulta eaa. hellenistiselle kaudelle. == Lähteet == Luokka:Aitolian kaupungit Luokka:Mesolóngi
Colin McPhee

Colin McPhee (15. maaliskuuta 1900 Montreal – 7. tammikuuta 1964 Los Angeles) oli kanadalaissyntyinen säveltäjä ja etnomusikologi.Colin McPhee musical manuscripts Online Archive of California, viitattu 20.2.2024 Colin McPhee, Composer, Dies The New York Times 8.1.1964, viitattu 20.2.2024 McPhee valmistui Peabody-konservatoriosta Baltimoressa vuonna 1921. Hän opiskeli sävellystä ja pianonsoittoa myös Pariisissa ennen muuttamistaan New Yorkiin vuonna 1926. Hänen opettajiensa joukossa oli Edgar Varèse.Balinese Ceremonial Music LA Phil, viitattu 20.2.2024 McPhee saavutti suosiota säveltäjänä Kanadassa ja Yhdysvalloissa jo 1920-luvulla. Hän kiinnostui gamelanista kuultuaan vuonna 1931 Ranskassa tehtyjä äänityksiä Jaavan ja Balin gamelanorkesterien musiikista, joka siihen aikaan oli länsimaissa varsin tuntematonta. McPhee muutti vaimonsa, antropologi Jane Belon kanssa Balille. Pariskunta vietti siellä suuren osan 1930-luvusta. McPhee opiskeli ensimmäisenä länsimaalaisena balilaista musiikkia balilaisten opettajien johdolla ja soitti eri instrumentteja balilaisissa gamelanorkestereissa. McPhee palasi Yhdysvaltoihin ja asettui New Yorkiin vuonna 1939. Hän vietti siellä suurimman osan seuraavista kahdesta vuosikymmenestä säveltäen sekä balilaisvaikutteista musiikkia että uusklassistisia teoksia. Vuosina 1960–1963 McPhee työskenteli etnomusikologian professorina Kalifornian yliopistossa, Los Angelesissa. McPheen tunnetuin balilaisvaikutteinen sävellys on Tabuh-Tabuhan (1936), jonka hän sävelsi Meksikossa, jossa vieraili Carlos Chávezin kutsumana. McPhee laati Balin musiikista kirjan Music in Bali. Hän kuvaili myös Balilla viettämäänsä aikaa kirjassa A House in Bali. Omien alkuperäisten balilaisvaikutteisten teostensa ohella McPhee teki balilaisesta musiikista sovituksia kahdelle pianolle. McPhee adoptoi vuonna 1934 Balilla 8-vuotiaan Samphi-pojan, joka vuonna 1952 kiersi Yhdysvalloissa balilaisen yhtyeen kanssa tanssijana. Vuonna 1954 Samphi löydettiin kuoliaaksi kuristettuna joesta Balilla. McPhee kuoli kirroosiinColin McPhee Matt & Andrej Koymasky 3.8.2004, viitattu 20.2.2024 Kalifornian yliopiston (Los Angeles) lääketieteellisessä keskuksessa vuonna 1964. McPhee oli homo, ja hänen avioliittonsa Jane Belon kanssa oli päättynyt eroon jo vuonna 1938. == Lähteet == Luokka:Kanadalaiset säveltäjät Luokka:Yhdysvaltalaiset säveltäjät Luokka:Etnomusikologit Luokka:Vuonna 1900 syntyneet Luokka:Vuonna 1964 kuolleet
Kallion

Kallion (, ) eli Kallipolis (, )Pausanias: Kreikan kuvaus 10.22.6; Polybios, teoksessa Stefanos Byzantionlainen: Ethnika, ; Livius: Rooman synty 30.31. oli antiikin aikainen kaupunki ja kaupunkivaltio (polis) Aitoliassa Kreikassa. Se sijaitsi nykyisen Dorídan kunnan alueella lähellä nykyistä Kállion kylää. == Maantiede == Kallionin kaupunki sijaitsi Aitolian itäosassa Dafnos (nyk. Mórnos) -joen laaksossa. Se oli tiellä, joka johti Thessaliasta ja Sperkheios- joen laaksosta Aitoliaan, sekä tiellä, joka johti Pyrasta eli Oita-vuoren huipulta Korintinlahden rannalle Naupaktokseen. Koraks (nyk. Vardoúsia) -vuori erotti kaupungin alemmasta Aitoliasta. Kallionin akropoliina eli yläkaupunkina ja linnavuorena toimi kukkula, joka sijaitsee linnuntietä noin kilometrin lounaaseen nykyisestä Kállion kylästä ja noin 4,5 kilometriä luoteeseen Lidoríkin kylästä keskellä Mórnoksen tekojärveä. Samalla kukkulalla ovat myös keskiaikaisen Veloúchovon linnan rauniot. Alempi kaupunki on nykyisin tekojärven alla. == Historia == Kallionin paikalla on ollut asutusta jo geometrisella kaudella. Kallionin kaupunki perustettiin klassisen kauden loppupuolella 300-luvulla eaa., jolloin siitä tuli kallieslaisten (, lat. Callienses) heimon keskus.Thukydides: Peloponnesolaissota 3.96. Heimo oli aiemmin osa laajempaa ofionien () heimoa. Kaupungin kansalaisesta käytettiin etnonyymejä Kallieus () ja Kallipolitas (). Gallit hyökkäsivät Aitoliaan Kallionin kautta kulkenutta tietä vuonna 279 eaa., tuhosivat kaupungin ja käyttäytyivät kaupunkilaisia kohtaan hyvin julmasti. Tämä puolestaan johti aitolialaisten kostoiskuun. Myöhemmin kaupunki rakennettiin uudelleen, mutta ei juurikaan esiinny antiikin historiassa enää muutoin. Keskiajalla seudun keskus siirtyi läheiseen Lidoríkiin, ja kaupungin akropoliin paikalle rakennettiin Veloúchovon linna, joka tunnetaan myös Lidoríkin linnana ja Kállion linnana. Kaupungin arkeologiset kaivaukset suoritettiin vuosina 1977–1979 ennen Mórnoksen tekojärven rakentamista, jonka jälkeen kaupungin alemmat osat jäivät tekojärven alle. Kaivauksia johti Pétros Thémelis. == Rakennukset ja löydökset == Kaupungissa oli suunniteltu asemakaava ja se oli ympäröity muurein, jotka sulkivat sisäänsä noin 25 hehtaarin kokoisen alueen. Akropolis oli suojattu omilla muureillaan. Muurien yhteispituus oli noin kaksi kilometriä, ja niistä on säilynyt huomattavia osia. Muihin löytöihin lukeutuvat muun muassa buleuterion, kreikkalainen teatteri,Frederiksen, Rune: ”The Greek Theatre. A Typical Building in the Urban Centre of the Polis?”. Teoksessa agora, stoa eli pylväshalli ja kaksi pyhäkköä sekä hautoja. Piirtokirjoituslähteiden perusteella Kallionissa oli kultit ja näin oletettavasti myös pyhäköt ainakin Demeterille ja Korelle eli Persefonelle, Artemiille sekä Eileithyialle. Useisiin kaivettuihin taloihin lukeutuu arkistorakennus, josta on löydetty yli 600 sinettiä. Kaupungista tehtyjä esinelöytöjä on Ámfissan arkeologisessa museossa sekä Lidoríkin arkeologisessa kokoelmassa. Niihin lukeutuu muun muassa Persefonea esittänyt patsas sekä keramiikkaa, piirtokirjoituksia, mosaiikkeja, rahoja ja koruja. == Lähteet == Luokka:Aitolian kaupungit Luokka:Dorída
Proskhion

Proskhion (, myös Proskheon, ; ) oli antiikin aikainen kaupunki ja kaupunkivaltio (polis) Aitoliassa Kreikassa. Sen tarkkaa sijaintia ei tunneta. Proskhion esitetään esihistoriallisen Pylenen kaupungin perillisenä. == Maantiede == Proskhionin kaupunki sijaitsi Thukydideen kuvauksen perusteella jossakin Pleuronin ja Kalydonin länsipuolella lähellä Akheloos-jokea, sen ja Euenos-joen välissä. Sen oletetaan sijainneen lähellä nykyistä Aitolikón kaupunkia, mutta sen tarkempaa paikkaa ei tunneta.Thukydides: Peloponnesolaissota 3.102, 3.106. William Martin Leake sijoitti kaupungin Arakynthos-vuoren länsirinteeseen nykyisten Aitolikón ja Angelókastron välille, lähelle Ellinikán Pyhän Georgioksen luostaria (Moní Agíou Georgíou Ellinikón).Ellinikán Pyhän Georgioksen luostarin sijainti: . == Historia == Antiikin aikaisen käsityksen mukaan Proskhion oli esihistoriallisen, Homeroksen Iliaan Laivaluettelossa esiintyvän Pylenen kaupungin perillinen. Strabonin mukaan pyleneläiset perustivat Proskhionin siirtämällä kaupunkinsa korkeampaan paikkaan, jolloin se sai myös uuden nimen. Myös proskhionlaiset esittivät kaupunkinsa hyvin vanhaksi, sillä kaupungissa oli pyhäkkö, jonka Herakleen sanottiin omistaneen Oineuksen juomanlaskijalle Kyathokselle, jonka oli vahingossa surmannut.Homeros: Ilias 2.639; Strabon: Geografika 10.2.6; Athenaios: Deipnosofistai 10.411a. Proskhion on luetteloitu nykytutkimuksessa klassisen kauden polisten eli itsenäisten kaupunkivaltioiden joukkoon, vaikka sitä ei suoraan kutsutakaan polikseksi missään antiikin aikaisessa lähteessä. Luettelointi perustuu siihen, että proskhionlaisia mainitaan muualta löytyneissä piirtokirjoituksissa, joissa käsitellään polisten välisiä suhteita (theorodokos, proksenia). Kaupungin kansalaisesta käytettiin etnonyymejä Proskheios () ja Proskhieus (). == Lähteet == Luokka:Aitolian kaupungit Luokka:Mesolóngi
Therminea

Therminea () oli antiikin aikainen kaupunki ja kaupunkivaltio (polis) Aitoliassa Kreikassa. Sen tarkkaa sijaintia ei tunneta. Myöskään Therminean historiasta ei tiedetä mitään. Vaikka kaupunki on luetteloitu nykytutkimuksessa klassisen kauden polisten eli itsenäisten kaupunkivaltioiden joukkoon, sen todellinen asema tunnetaan kuitenkin huonosti. Luettelointi perustuu pelkästään siihen, että eräs piirtokirjoitus mainitsee Therminealla olleen 300-luvulla eaa. theorodokos Epidauroksesta tulleiden theoroi- lähettiläiden vastaannottamiseksi. == Lähteet == Luokka:Aitolian kaupungit
Trikhoneion

Trikhoneion (, myös ; ) oli antiikin aikainen kaupunki ja kaupunkivaltio (polis) Aitoliassa Kreikassa. Se sijaitsi nykyisen Agrínion kunnan Gavaloún kylän paikalla. == Maantiede == Trikhoneionin kaupunki sijaitsi siitä nimensä saaneen Trikhonis (nyk. Trichonída) -järven eteläpuolelle nykyisen Gavaloún kylän paikalla. Kaupungin akropolis eli yläkaupunkikukkula, joka sijaitsee heti kylän eteläpuolella, tunnetaan nykyisin nimellä Palaiókastro. Strabon tosin sanoo kaupungin sijainneen hedelmällisellä tasangolla, millä perusteella se on aiemmin sijoitettu joskus järven pohjoispuolelle.Strabon: Geografika X s. 450; Polybios: Historiai 5.7. Kaupungista itäkoilliseen noin 25 kilometrin päässä sijaitsi Thermos eli Thermon, ja lounaaseen Pleuron. == Historia == Trikhoneionin kaupunki on ollut olemassa ainakin arkaaiselta roomalaiselle kaudelle. Se oli yksi Aitolian merkittävimpiä kaupunkeja, ja useita sen kansalaisia mainitaan antiikin historiassa.Polybios: Historiai 4.3, 5.13, 17.10; Pausanias: Kreikan kuvaus 2.37.3. Sen omista vaiheista tiedetään kuitenkin vain vähän. 300-luvulta eaa. lähtien Trikhoneion oli osa Aitolian liittoa. Kaupungin kansalaisista esiintyy antiikin lähteissä etnonyymejä Trikhonieus (), Trikhōnieus (), Trikhoneieus (), Trikhoneus (), Trikhōneus (), Trikhonios () ja Trikōnieus (). == Rakennukset ja löydökset == Trikhoneionin paikalta on löydetty suuren, muureilla ympäröidyn kaupungin jäänteitä, jotka ajoittuvat pääosin klassiselle ja hellenistiselle kaudelle. Löytöihin lukeutuu myös hautoja protogeometriselta kaudelta hellenistiselle kaudelle. Huomattavin rakennuslöytö ovat Asklepieionin eli lääkinnän jumala Asklepiokselle omistetun pyhäkön tai sen osan rauniot. Ne sijaitsevat Gavaloún kylässä Trikhoneionin yläkaupunkikukkulan juurella, ja ne ovat olleet kaupunginmuurien ulkopuolella. Löydetty rakennus on suorakulmainen ja sen koko on noin 9,5 × 7,5 metriä. Se koostuu kahdesta huoneesta, joista toisessa on ollut matalia penkkejä ja toisessa alttari. Raunioista on löydetty lukuisia votiivilahjoja ja eri ihmisruumiin osia esittäneitä keraamisia esineitä. On mahdollista, että kyseessä oli enkoimeterion, jossa potilaat nukkuivat yönsä, mikä oli osa hoitoa. Rakennus löydettiin vuonna 1992.Asklepieionin arkeologisen kohteen sijainti: . == Lähteet == Luokka:Agrínio Luokka:Aitolian kaupungit